text: पंजाब के मंत्री नवजोत सिंह सिद्धू पाकिस्तान के नए प्रधानमंत्री इमरान खान के शपथ ग्रहण में शामिल हुए और पाकिस्तान के आर्मी चीफ जनरल कमर जावेद बाजवा से गर्मजोशी से मिले. इस शपत ग्रहण में नवजोत सिंह सिद्धू को पाक अधिकृत कश्मीर के राष्ट्रपति मसूद खान के साथ बिठाया गया था. जिसके बाद भाजपा इसका विरोध जताया है. हरियाणा की मनोहर लाल खट्टर सरकार में मंत्री अनिल विज ने इस पर निशाना साधा. उन्होंने ट्विटर पर लिखा कि भारत में अटल बिहारी वाजपेयी जी के पंचतत्व में लीन होने पर राष्ट्रीय शोक और पंजाब सरकार के मंत्री नवजोत सिंह सिद्धू पाकिस्तान में इमरान खान के प्रधानमंत्री बनने पर जश्न मना रहे हैं. यह अति शर्मनाक.